વાયુવીકાર પર કસરતની જે અસર થાય છે તેના વીષે મારા અનુભવ મુજબ થોડું લખું છું. મને સ્મરણ છે કે વાયુની તકલીફ હું બહુ નાનો હતો ત્યારથી છે. એટલે કહી શકાય કે મારી વાયુપ્રકૃતી છે. જેને નળબંધ વાયુ કહેવામાં આવે છે તે મને નાની ઉમ્મરે પણ સતાવતો રહેલો. એના ઘરગથ્થુ ઉપાય મારા મા કરતાં અને સારું થઈ જતું. મને ખ્યાલ છે ત્યાં સુધી અરીઠાનું ફીણ મારા પેટ પર ચોપડવામાં આવતું. પણ મારે વાત કરવી છે વાયુની તકલીફમાં કસરતની જે અસર થાય તેને વીષે. વાયુનાશક ઔષધો વીષે તો મેં આ પહેલાં લખ્યું છે.